Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: bizonyítványok és oklevelek elismeréséről szóló 2001. évi C. törvényben meghatározott,
Paragraph Index: 5557

1. Az előterjesztés készítését igénylő feladatok forrása 1.1. Az előterjesztés készítését igénylő feladatokat a féléves munkatervek, illetve a miniszteri, belső államtitkári, felügyeleti terület vezetői értekezleteiről készített emlékeztetők tartalmazzák. Kivételes feladatforrás az OKM feladat- és hatáskörébe tartozó önálló képviselői indítvány, továbbá az OKM által kezdeményezett törvényjavaslathoz benyújtott, a Kormány döntését igénylő képviselői módosító javaslatok. 1.2. Mind a munkaterv, mind pedig az emlékeztetők meghatározzák az elvégzendő feladat felelősét és a végrehajtás határidejét. Felelősként a felügyeleti területek vezetői, indokolt esetben az egyes szervezeti egységek vezetői kerülnek megnevezésre. Több felelős megjelölése esetén a koordinálásért az első helyen feltüntetett felel, a többiek a feladat végrehajtásában közreműködnek.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes